
Text rozhodnutia
Súd: Krajský súd Bratislava Spisová značka: 6Co/598/2013 Identifikačné číslo súdneho spisu: 1511226163 Dátum vydania rozhodnutia: 27. 08. 2014 Meno a priezvisko sudcu, VSÚ: JUDr. Martin Murgaš ECLI: ECLI:SK:KSBA:2014:1511226163.4 Uznesenie Krajský súd v Bratislave v právnej veci žalobcu: Mestská časť Bratislava - Petržalka, Kutlíkova ul. č. 17, Bratislava, zast. advokátkou JUDr. Annou Rumplovou, Homolova ul. č. 12, Bratislava, proti žalovaným: 1/ X. H., 2/ O. H., obaja bytom B.. K. Č.. XX, D., o vypratanie bytu, na odvolanie žalovaných proti rozsudku Okresného súdu Bratislava V z 24. apríla 2013, č. k. 49C/231/2011-61, pomerom hlasov 3 : 0, takto r o z h o d o l : Späťvzatie žaloby sa p r i p ú š ť a, napadnutý rozsudok sa z r u š u j e a konanie sa z a s t a v u j e. Žalovaní 1/, 2/ sú povinní nahradiť žalobcovi spoločne a nerozdielne k rukám advokátky JUDr. Anny Rumplovej trovy konania 99,50 eur do 3 dní. o d ô v o d n e n i e : Napadnutým rozsudkom súd prvého stupňa uložil žalovaným povinnosť vypratať byt č. XX na ul. K.. K. Č.. XX C. D. do 3 dní od právoplatnosti rozsudku a povinnosť nahradiť žalobcovi trovy konania 99,50 eur v tej istej lehote. Súd prvého stupňa takto rozhodol, keď mal za preukázané, že nájom bytu žalovaných zanikol v dôsledku výpovede z nájmu dňom 31. 7. 2011, pričom žalovaní sa nedomáhali určenia neplatnosti výpovede. O trovách konania súd prvého stupňa rozhodol podľa § 142 ods. 1 O. s. p. Proti tomuto rozhodnutiu podali odvolanie žalovaní. Žalobca v priebehu odvolacieho konania podaním z 5. 8. 2014 (č. l. 120) vzal žalobu späť z dôvodu, že žalovaní zaplatili dlžné nájomné, čím splnili podmienky pre obnovenie nájmu bytu a dňa 5. 8. 2014 s nimi žalobca uzavrel novú nájomnú zmluvu. Žalobca si súčasne uplatnil náhradu trov konania pozostávajúcich z poplatku za žalobu 99,50 eur. Keďže žalobca vzal žalobu späť po tom, ako vo veci rozhodol súd prvého stupňa, odvolací súd postupoval v zmysle § 208 O. s. p., späťvzatie žaloby pripustil, zrušil napadnutý rozsudok a konanie zastavil. O trovách konania odvolací súd rozhodol podľa § 146 ods. 2 druhá veta, v spojení s § 224 ods. 1 O. s. p., keďže žalobca vzal žalobu späť pre správanie sa žalovaných, ktorí až v priebehu odvolacieho konania zaplatili dlžné nájomné, čím odpadol dôvod výpovede z nájmu. Preto odvolací súd uložil žalovaným povinnosť nahradiť žalobcovi trovy konania pozostávajúce zo súdneho poplatku za žalobu 99,50 eur. Náhradu trov právneho zastúpenia žalobca nepožadoval. Poučenie: Proti tomuto uzneseniu odvolanie nie je prípustné.

